cyanic-selkie/wikianc huggingface dataset:
ג'. דונלד קמרון
ג'יימס דונלד קמרון (באנגלית: James Donald Cameron, נודע יותר בשם J. Donald Cameron; 14 במאי 1833 – 30 באוגוסט 1918) היה פוליטיקאי אמריקאי מפנסילבניה, שכיהן כמזכיר המלחמה של ארצות הברית בממשלו של נשיא ארצות הברית יוליסס ס. גרנט, וכיהן במשך כמעט עשרים שנה כחבר הסנאט של ארצות הברית. במאי 1876 היה קמרון חלק מהארגון מחדש של הקבינט של הנשיא גרנט, כאשר מונה למזכיר המלחמה במקומו של אלפונזו טאפט, שכיהן בתפקיד לתקופה קצרה, ושאותו מינה גרנט לתפקיד התובע הכללי. טאפט החליף קודם לכן את מזכיר המלחמה הקודם, ויליאם בלקנאפ, שהתפטר מתפקידו והודח על ידי בית הנבחרים על רקע חשד לקבלת שוחד בפרשת תחנת הסחר של פורט סיל. במשפט שנוהל נגדו בסנאט הוא יצא זכאי. קמרון היה אחד משני הצמדים של אב ובן, שכיהנו שניהם כמזכירי המלחמה. אביו, סיימון קמרון, כיהן כמזכיר המלחמה בממשלו של אברהם לינקולן בראשית מלחמת האזרחים. הצמד השני היו מזכיר המלחמה שקדם לקמרון, אלפונזו טאפט ובנו ויליאם הווארד טאפט, שלימים כיהן גם הוא כמזכיר המלחמה ולאחר מכן כנשיא ארצות הברית וכנשיא בית המשפט העליון. במהלך תקופת כהונתו של קמרון כמזכיר המלחמה, התמודדה ארצות הברית עם מערכת בלק הילס, ועם הסכנה של פרישה שנייה של מדינות הדרום, לאחר מערכת הבחירות של 1876 השנויה במחלוקת, בה נבחר כנשיא רתרפורד הייז, ובה הגיע הסוף של תקופת השיקום. קמרון הוכיח את עצמו כאיש מנהל נמרץ, ומינויו כמזכיר המלחמה היה פתיחה לקריירה ארוכת השנים שלו בסנאט.
ראשית חייו
ג'יימס דונלד קמרון נולד ב-14 במאי 1833 במידלטאון שבמחוז דאופין שבפנסילבניה כבנו הבכור של סיימון קמרון, מזכיר המלחמה ה-26 של ארצות הברית בממשלו של הנשיא אברהם לינקולן ואיש רב השפעה בפוליטיקה של פנסילבניה. אמו של קמרון הייתה מרגרט בורה. הכינוי שבו הוא כונה לרוב היה "דון" (Don). את חינוכו היסודי הוא קיבל בהאריסברג. הוא התקבל ללימודים בקולג' פרינסטון (כיום אוניברסיטת פרינסטון) וסיים את לימודי התואר הראשון שלו ב-1852 ואת לימודי התואר השני ב-1855.
קריירה עסקית
לאחר סיום לימודיו בפרינסטון דאג לו אביו למשרה כפקיד בבנק מידלטון המצליח, שהשקעותיו העיקריות היו בענפי הברזל, הפחם והעץ בפנסילבניה. קמרון התקדם בעבודתו עד שהגיע לתפקיד גזבר ולאחר מכן נשיא הבנק. כמנהל בחברת הרכבות הצפונית-מרכזית במהלך מלחמת האזרחים, דאג קמרון לאספקת הציוד והחיילים מהמדינות הצפון-מזרחיות אל וושינגטון די. סי. ולווירג'יניה, כולל דאגה לשמירת מסילות הרכבת פתוחות על אף הניסיונות של הקונפדרציה לגרום להן לנזקים או להשמידן. משנת 1866 ועד דצמבר 1874 שימש קמרון כנשיא חברת רכבות זו. כנשיא הבנק עלה בידו לשפר את מצבה הפיננסי של חברת הרכבות. לאחר שפרש מעסקי הרכבות עבד קמרון במגוון של מיזמים תעשייתיים בפנסיבלניה.
מזכיר המלחמה
ב-1876 מינה נשיא ארצות הברית יוליסס ס. גרנט את קמרון כמזכיר המלחמה, תפקיד אותו מילא אביו בקבינט של הנשיא אברהם לינקולן. בתפקיד זה הוא ירש את אלפונזו טאפט שמונה כתובע הכללי וכיהן בו עד לתום תקופת נשיאותו של גרנט. קודמו של קמרון, טאפט, החליף בתחילה את ויליאם בלקנאפ שהתפטר בפתאומיות על רקע קבלת תשלומים ממנהל תחנת הסחר בפורט סיל. ב-1870 ניתנו למזכיר המלחמה סמכויות שליטה על תחנות הסחר עם האינדיאנים. בלקנאפ הודח על ידי בית הנבחרים ובמהלך קיץ 1876 נוהל נגדו משפט בסנאט בו הוא זוכה. מינויו של קמרון כמזכיר המלחמה היה חלק מתהליך ארגון מחדש של הקבינט. במסגרת מהלך משולש מונה התובע הכללי אדוארדס פיירפונט כשגריר בלונדון, מזכיר המלחמה טאפט מונה במקומו כתובע הכללי וקמרון מונה כמזכיר המלחמה, כל זאת בעצת אביו של קמרון, הסנאטור סיימון קמרון. עד למינויו לתפקיד זה לא כיהן קמרון מעולם בשום משרה פוליטית. היה עליו ללמוד את נבכי מחלקת המלחמה שהייתה בעיצומו של ניהול מערכת בלק הילס. לאחר מערכת הבחירות לנשיאות של 1876 השנויה במחלוקת, היה על קמרון להתמודד עם מדינות הדרום שאיימו לפרוש מהאיחוד בפעם השנייה. על פי הגנרל המפקד של הצבא, ויליאם שרמן, הייתה פעילותו של צבא ארצות הברית זהה ברמתה לזו שהייתה לאחר מלחמת האזרחים.
קמרון ביקש מהקונגרס להעביר חקיקה שתחייב את הקבלנים שעבדו בשירות מחלקת המלחמה לעמוד בהצעות המחיר שלהם לפרק זמן מוגדר. הוא ביקש גם הקצאה תקציבית למימון ארכיון מלחמת האזרחים לטובת שימור אוסף תצלומי המלחמה של מת'יו בריידי.
המערך הצבאי של ארצות הברית, כולל הצבא בראשותו של קמרון, וכולל צי ארצות הברית בראשותו של מזכיר הצי ג'ורג' רובסון, היו במפנה טכנולוגי במסגרתו פותחה טכנולוגיית צוללות, מוקשים ימיים וספינות להגנת נתיבי המים והנמלים של ארצות הברית.
מערכת בלק הילס
כשהוא ממלא את התפקיד הפוליטי הראשון בחייו, היה על קמרון להתמודד מידית עם מערכת בלק הילס ועד מהרה הוא התוודע לבירוקרטיה של מחלקת המלחמה. כאשר התגלה זהב בגבעות השחורות, החלו כורי זהב רבים לפלוש לטריטוריה האינדיאנית שניתנה על ידי הממשלה הפדרלית לשבטי הסו על פי הסכם פורט לרמי של 1868. בנוסף, הממשלה הפדרלית תכננה לסלול נתיב של מסילת הברזל הפסיפית הצפונית דרך שטחי ציד הבפלו של שבטי הסו והשאיין. לאחר כישלון המשא ומתן לרכישת אדמות הסו במאי 1875, הורה הנשיא גרנט על נסיגת כל הכוחות שלא הוצבו במסגרת ההסכם מהשמורה. כאשר פר רובץ וסוס משוגע סירבו לשתף פעולה, העביר מזכיר הפנים זכריה צ'נדלר ב-31 בינואר 1876 את האחריות על הטיפול בשבטי האינדיאנים העוינים לידי מחלקת המלחמה וכך החלה מערכת בלק הילס.
במהלך הקיץ של אותה שנה התנהלו שלושה קרבות, כולל קרב רוסבד, קרב ליטל ביגהורן וקרב סלים ביוט. עד אוקטובר אותה שנה הגדילה מחלקת המלחמה בראשותו של קמרון את סדר הכוחות במערב כדי לדכא את ההתנגדות האינדיאנית. המטרה הייתה למנוע טבח נוסף כמו זה שבו איבדו ג'ורג' ארמסטרונג קסטר וחיילי רגימנט הפרשים השביעי את חייהם בקרב ליטל ביגהורן. לאחר תום מעשי האיבה, נחתם הסכם חדש שבמסגרתו הועברו הגבעות השחורות לידי הממשלה הפדרלית.
משבר בחירות 1876
לאחר מערכת הבחירות לנשיאות של 1876 הייתה מחלוקת על חלוקת הקולות בין המועמד הרפובליקני רתרפורד הייז לבין המועמד הדמוקרטי סמואל טילדן במדינות לואיזיאנה ופלורידה. קמרון, כמזכיר המלחמה, התיר לכוחות הצבאיים שהיו מוצבים במדינות אלו לעמוד לרשותם של הפוליטיקאים הרפובליקנים. קודם לכן, ביוני, בוועידה הארצית של המפלגה הרפובליקנית, הוא תרם מאוד לבחירתו של הייז כמועמד המפלגה לנשיאות. בדוח השנתי שהוא הגיש אותה שנה, ציין קמרון שלדבריו של הגנרל ויליאם שרמן עדכן את מחלקת המלחמה על הסכנה של פרישה של מדינות הדרום אם טילדן לא ייבחר. הנשיא גרנט הגיב במתן פקודה דרך מחלקת המלחמה לריכוז כוחות בלואיזיאנה בפיקודו של בריגדיר גנרל כריסטופר אוגר ובתגבור הכוחות בקרוליינה הדרומית בפיקוד של בריגדיר גנרל תומאס רוגר. הצבתם של כוחות אלו, והצעדים הרגישים שנקטו בהם שני הקצינים הללו לשמירת השקט, מנעו את פריצתה של מלחמת אזרחים שנייה. ועדה שהוקמה על ידי הקונגרס ועל ידי הנשיא גרנט ב-1877 בחרה בסופו של דבר את הייז לנשיא הבא של ארצות הברית. אביו של קמרון, הסנאטור סימון קמרון, ופוליטיקאים רפובליקנים נוספים, ניסו לשכנע את הנשיא הנבחר הייז להשאיר את קמרון בתפקיד מזכיר המלחמה, אך הוא סירב.
סנאטור
במרץ 1877 התפטר סיימון קמרון, אביו של קמרון, מהסנאט של ארצות הברית, זאת לאחר שקיבל הבטחה שבנו יוכל להיבחר במקומו ולרשת אותו במושב בסנאט. מאוחר יותר באותו חודש בחרה המועצה המחוקקת של פנסילבניה בג'. דונלד קמרון כסנאטור מטעם מדינת פנסילבניה. הוא נבחר שלוש פעמים נוספות וכיהן בתפקיד במשך כמעט עשרים שנה. בין השנים 1881 – 1891 הוא כיהן כיושב ראש הוועדה לענייני הצי של הסנאט ושוב באותו תפקיד בין השנים 1895 – 1897, וכיושב ראש ועדת התביעות של הסנאט בין השנים 1893 – 1895. הוא גם שימש כיושב ראש הוועדה הרפובליקנית הלאומית בין השנים 1879 – 1880.
קמרון היה פוליטיקאי בולט, שבסיועם של אביו ושל בעל בריתו מתיו קוואי, הקים את המנגנון הפוליטי במועצה המחוקקת של פנסילבניה שהבטיח את בחירתו מחדש כסנאטור. קמרון נשא נאומים לעיתים נדירות והוא נתפש כאדם נבון, חסר רגשות ושתקן. הוא לא ראה בחיוב את אומנות הנאום הפופולרית שבה נעשה שימוש על ידי בני זמנו ונאומיו היו תקיפים וישירים. הוא אימץ את השיטה של אביו וכוחו הפוליטי נסמך על שיחות מסדרון ועל פעילות בוועדות ובאסיפות בחירות כדי להשיג את מטרותיו. קמרון התבלט בסנאט ב-1890 כאשר הוא תמך בחוק הבחירות הפדרלי שהבטיח את ההגנה על זכות הבחירה של האפרו-אמריקאים במדינות הדרום. במשך שני העשורים בהן כיהן קמרון בסנאט הוא הצביע על פי הקו המפלגתי של המפלגה הרפובליקנית. קמרון, כמו אביו, הגן על האינטרסים של חברת הרכבות של פנסילבניה והבטיח שיושבי הראש של המועצה המחוקקת של המדינה ידבקו בקו זה.
קמרון נבחר מחדש לסנאט ב-1879, ב-1885 וב-1891. כהונתו האחרונה בסנאט הסתיימה במרץ 1897.
שנותיו האחרונות ומותו
לאחר שלא התמודד לכהונה נוספת בסנאט בבחירות 1896, היה קמרון מעורב בכמה מיזמים עסקיים בהאריסברג.
ג'. דונלד קמרון נפטר ב-30 באוגוסט 1918 באחוזתו הכפרית "דונגל" שבמחוז לנקסטר, פנסילבניה. הוא נטמן בבית הקברות של האריסברג. קמרן היה אחרון חברי הקבינט של גרנט שנותר בחיים.
רובי ויליאמס
רוברט פיטר "רובי" ויליאמס (באנגלית: Robert Peter "Robbie" Williams; נולד ב-13 בפברואר 1974) הוא זמר, פזמונאי, יועץ קולי ושחקן אנגלי. היה חבר בלהקת הבנים הבריטית טייק ד'את, והתפרסם בתחילת פעילותה של הלהקה, מתחילת שנות ה-90. ב-1995 עזב את הלהקה, והתחיל את קריירת הסולו שלו. ב-15 ביולי 2010, נכתב באתר הגרדיאן שהוא חוזר אל הלהקה, ושהם מתכוונים להוציא אלבום חדש. מאז, עזב את הלהקה פעם נוספת.
במהלך הקריירה שלו, הפך ויליאמס לאחד מאמני הסולו הבריטיים שמכרו הכי הרבה אלבומים, עם כ-57 מיליון עותקים. בנוסף, זכה ויליאמס ב-17 פרסים בטקס פרסי המוזיקה הבריטית, וב-2004, נכלל ב"היכל התהילה של המוזיקה הבריטית", לאחר שנבחר כ"זמר הטוב ביותר של שנות ה-90".
ילדותו ונעוריו
רובי ויליאמס נולד לפיטר וג'נט ויליאמס בסטוק-און-טרנט שבאנגליה ב-13 בפברואר 1974. כשהיה בן שלוש התגרשו הוריו, והוא עבר לגור לצד אמו ואחותו. ויליאמס למד ב"בית הספר היסודי מיל היל", לאחר מכן בבית ספר קתולי, ואחר כך בבית ספר לריקוד. בנוסף, הוא השתתף במספר הצגות בבית הספר, ושיחק בקבוצת כדורגל באנגליה.
להקת טייק ד'את
אף על פי שרוב שירי הלהקה בוצעו על ידי גארי ברלו, ויליאמס ביצע את Could It Be Magic, I Found Heaven ו-Everything Changes. סכסוכים בנושא משמעת החלו להופיע בין ויליאמס לבין מרטין-סמית', מנהל הלהקה, דבר שגרם לוויליאמס להגדיל את כמות האלכוהול אותה צרך ולהתמכר לקוקאין.
במהלך אחת החזרות לקראת "Nobody Else" - סיבוב הופעות של טייק ד'את, הודיעו חברי ההרכב לוויליאמס שהם רוצים להופיע בסיבוב הופעות בלעדיו. ויליאמס הסכים ועזב את הלהקה.
לאחר עזיבתו החל עיסוק תקשורתי בוויליאמס ובמהלך ריאיונות לעיתונים ולתוכניות אירוח, סיפר על כוונתו לפתוח בקריירת סולו, אך בגלל סעיף בחוזה שלו עם טייק ד'את הוא לא היה יכול להוציא שירים עד שהלהקה תפורק באופן רשמי. מנהל הלהקה טייק ד'את תבע אותו תביעה על סך 200,000 דולר, ולאחר מספר משפטים לגבי זכותו בקריירת סולו, ויליאמס ניצח ועזב את חברת BMG.
ב-13 בפברואר 1996, הלהקה התפרקה סופית.
קריירת הסולו
ב-27 ביוני 1996, הודיע ויליאמס שחתם על חוזה עם קרייסליס רקורדס, ואת קריירת הסולו שלו פתח ב-1996 בביצוע גרסת כיסוי לשיר Freedom! '90 של ג'ורג' מייקל. השיר, בביצועו של ויליאמס, יצא כסינגל, והגיע בשיאו למקום השני במצעד הסינגלים הבריטי, אף שהגרסה המקורית הגיעה בשיאה רק למקום ה-28.
Life thru a Lens
ויליאמס החל את ההקלטות לאלבומו הראשון, Life thru a Lens, במרץ של 1996. הוא הוצג בפני גאי צ'יימברס, כותב אנגלי. צ'יימברס הפיק את האלבום, וב-14 באפריל 1997, הוציא ויליאמס את הסינגל הראשון מהאלבום, "Old Before I Die". השיר הגיע למקום השני במצעד הסינגלים הבריטי אך לא אל שלושים הגדולים באף מצעד אחד פרט למצעד האיטלקי.
הסינגל השני מהאלבום היה Lazy Days שיצא לאור ב-14 ביולי 1997. על פי עצת חברו אלטון ג'ון עבר ויליאמס טיפול לגמילה מסמים וכיון שכך, לא עסק בקידום "Lazy Days" והשיר דורג בשיאו במקום השמיני במצעד הבריטי.
בספטמבר 1997, יצא אלבום האלבום Life thru a Lens. האלבום הושק בהופעת הסולו הראשונה שלו בתיאטרון "Élysée Montmartre" שבפריז. האלבום הצליח בבריטניה כשהגיע למקום הראשון במצעד האלבומים הבריטי, אך במצעדים אחרים באירופה לא נחל הצלחה רבה.
גם הסינגל השלישי מהאלבום, "South of the Border", לא נחל הצלחה, והגיע רק למקום הארבעים במצעד הבריטי. חברת התקליטים של ויליאמס הביעה דאגה לגבי עתידו, אך ב-1 בדצמבר, הוציא ויליאמס את הסינגל הרביעי מהאלבום, "Angels".
Angels היה לשיר הנמכר ביותר של ויליאמס. הוא הגיע למעמד פלטינה כפולה בבריטניה, ואף זכה להצלחה רבה בשאר אירופה. בזכות הצלחת השיר, מכירותיו של האלבום הוגדלו, והוא נשאר במשך ארבעים שבועות בעשירייה הפותחת של מצעד האלבומים הבריטי, מתוך 218 שבועות כוללים במצעד. השיר הגיע למקום ה-83 ברשימת השירים שמכרו יותר ממיליון עותקים בכל הזמנים בבריטניה, לאחר שמכר יותר מ-2.4 מיליון עותקים. ויותר משלושה מיליון עותקים באירופה כולה. בשנת 2005, שמונה שנים לאחר יציאת הסינגל Angels, זכה השיר בתואר "הסינגל הטוב ביותר של 25 השנים האחרונות", בטקס פרסי המוזיקה הבריטית 2005.
I've Been Expecting You
ב-26 באוקטובר 1998, יצא לאור האלבום I've Been Expecting You. האלבום נכנס היישר אל המקום הראשון במצעד האלבומים הבריטי, והצליח גם בשאר אירופה. בבריטניה, מכר האלבום יותר משלושה מיליון עותקים, והגיע למעמד פלטינה ×10, ובשאר אירופה מכר יותר מארבעה מיליון עותקים.
השיר "No Regrets", יצא לאור כסינגל השני מהאלבום ב-30 בנובמבר 1998. השיר הגיע למקום הרביעי במצעד הבריטי. השיר מכר כ-200,000 עותקים, והגיע למעמד זהב באוקטובר 2004.
השיר Strong יצא כסינגל השלישי מהאלבום ב-15 במרץ 1999, והגיע גם הוא אל המקום הרביעי במצעד הסינגלים הבריטי.
הסינגל הרביעי מהאלבום, הוא השיר She's the One, שהוא גרסת כיסוי לשיר של הלהקה World Party, היה לשיר השני של ויליאמס שהגיע למקום הראשון במצעד הבריטי. השיר מכר למעלה מ-400,000 עותקים בבריטניה, והגיע למעמד זהב. לסינגל, התלוותה גרסת איי סייד כפולה, "It's Only Us" - שיר הנושא של FIFA 2000. רובי ויליאמס סיים את השנה בסיבוב הופעות באירופה.
ב-1999, ויליאמס נרשם לחברת התקליטים קפיטול רקורדס, שבארצות הברית, והחל בקידומו הפרסומי. השיר Millennium יצא כסינגל בארצות הברית ובקנדה, והגיע למקום ה-72 במצעד הבילבורד הוט 100. במקביל, יצא לאור האלבום The Ego Has Landed בארצות הברית ובקנדה, והגיע למקום ה-63 במצעד הבילבורד 200. בנוסף, הגיע האלבום למקום ה-17 במצעד הקנדי. מאוחר יותר, יצאה המהדורה בכל העולם (וכגרסת מוגבלת באירופה), והאלבום הגיע אל המקום הראשון בניו זילנד. הוידאו קליפים לשיריו זכו למספר צפיות גבוה, והוא היה מועמד ל-VMA בקטגוריית "הווידאו הטוב ביותר של זמר", אך הוא לא זכה.
קפיטול רקורדס רצתה להפוך את ויליאמס לכוכב גדול יותר, ולכן הוציאה את הבלדה Angels כסינגל. הוא צילם וידאו חדש לשיר, והוא הגיע למקום ה-41 במצעד הבילבורד. האלבום מכר יותר מ-500,000 עותקים בארצות הברית, והגיע למעמד זהב באותה השנה.
Sing When You're Winning
במהלך 1999, החל ויליאמס לעבוד על האלבום השלישי שלו. הסינגל הראשון מתוכו היה Rock DJ. השיר הגיע למקום הראשון במצעד הסינגלים הבריטי, השיר גם הגיע למקום הראשון בניו זילנד ולעשירייה הפותחת במספר מדינות. לעומת זאת, בארצות הברית, השיר לא נכנס אל מצעד הבילבורד הוט 100. השיר זכה במספר פרסים: "השיר הטוב ביותר של שנת 2000" בטקס פרסי המוזיקה של MTV אירופה, "הסינגל הטוב ביותר בשנה" בטקס פרסי המוזיקה הבריטית, ו-"האפקטים המיוחדים הטובים ביותר", בטקס ה-VMA. השיר מכר יותר מ-600,000 עותקים בבריטניה, והגיע למעמד פלטינה.
באוגוסט 2000, יצא לאור האלבום השלישי של ויליאמס, Sing When You're Winning. עם יציאתו, הגיע האלבום למקום הראשון במדינות רבות בעולם. ביניהן, גרמניה, ניו זילנד, הולנד, ובבריטניה נכנס היישר אל המקום הראשון במצעד האלבומים הבריטי, והגיע למעמד פלטינה ×2 בשבוע הראשון ליציאתו.
האלבום נשאר 91 שבועות במצעד האלבומים הבריטי. בנוסף, האלבום מכר 2.4 מיליון עותקים בבריטניה, והגיע למעמד פלטינה ×8, והיה לאלבום ה-51 הנמכר ביותר בהיסטוריה של בריטניה. באירופה, מכר האלבום יותר מארבעה מיליון עותקים.
הסינגל השני מהאלבום הוא השיר Kids, שהוא שיתוף פעולה בין ויליאמס לבין קיילי מינוג. השיר נכתב כשמינוג ביקשה מויליאמס לכתוב את החומרים לאלבומה החדש Light Years. הוא החליט לכלול את השיר באלבומו, והוציא אותו כסינגל. השיר הגיע למקום השני במצעד הסינגלים הבריטי, והגיע למעמד זהב בבריטניה לאחר שמכר יותר מ-200,000 עותקים. מאוחר יותר, שני סינגלים מהאלבום, Supereme ו-Better Man הגיעו לעשירייה הפותחת במספר מדינות בעולם.
הסינגל החמישי מהאלבום היה שיר שלא הובלט מהאלבום, Eternity. השיר יצא לאור באמצע 2001, והגיע למקום הראשון בבריטניה. בנוסף, הגיע לעשירייה הפותחת במדינות רבות נוספות.
Swing When You're Winning
לאחר הצלחת האלבום השלישי, ויליאמס החל לעבוד על אלבומו הרביעי. הוא סיפר, כי האלבום הושפע מפרנק סינטרה. רובי ויליאמס הקליט את האלבום באולפני קפיטול שבלוס אנג'לס. באלבום, הקליט ויליאמס מספר דואטים, עם יונתן וייקס, ג'יין הורוקס, רופרט אוורט, ניקול קידמן, וזמרים נוספים.
הסינגל הראשון מתוך האלבום היה הדואט עם ניקול קידמן, Somethin' Stupid. השיר הגיע למקום הראשון במצעד הסינגלים הבריטי, והיה לשיר החמישי של ויליאמס שהגיע לפסגת המצעד, כשמכר יותר ממאה אלף עותקים בשבוע הראשון. השיר מכר 200,000 עותקים בבריטניה, והגיע למעמד זהב. השיר הגיע גם לחמישה הגדולים במדינות רבות כגון גרמניה, בלגיה וניו זילנד.
האלבום Swing When You're Winning, יצא לאור ב-2001. האלבום הגיע אל המקום הראשון במצעד האלבומים הבריטי, ונשאר שם במשך שישה שבועות רצופים. בנוסף, האלבום הגיע למקום הראשון גם באירלנד, ניו זילנד, אוסטריה, גרמניה ושווייץ, ולעשרת הגדולים בשאר העולם. בסך הכל, שהה האלבום 85 שבועות במצעד הבריטי, והגיע למעמד פלטינה ×7 בבריטניה. האלבום, מכר בסך הכל 7 מיליון עותקים בכל העולם,, והפך לאלבום ה-49 הכי נמכר בהיסטוריה של בריטניה.
הסינגל השני מהאלבום היה Mr. Bojangles/I Will Talk and Hollywood Will Listen שהוא איי סייד כפול. השיר יצא כסינגל רק באירופה המזרחית-מרכזית. השיר Mack The Knife, יצא לאור כסינגל שני במקסיקו.
בדצמבר 2003, יצא לאור DVD שנקרא "Robbie Williams Live at the Albert Hall", ה-DVDV שהפך לאחד מהנמכרים ביותר בתחום המוזיקה, והגיע למעמד פלטינה ×6 בבריטניה ופלטינה ×2 בגרמניה.
Escapology
ב-2002 חתם ויליאמס חוזה על סך 80 מיליון לירות שטרלינג עם חברת EMI. החוזה כלל מספר תנאים, ביניהם חוסר התערבות החברה בסגנון המוזיקלי של ויליאמס, והתחייבות לגרום לויליאמס "לפרוץ" בארצות הברית.
ויליאמס החל לעבוד על אלבומו החמישי, והקליט אותו באולפן במשך שנה. ויליאמס לקח חלק רב יותר בכתיבת האלבום, ואף כתב מספר שירים ללא גאי צ'יימברס, כשרובם הוקלטו בלוס אנג'לס.
הסינגל הראשון מהאלבום היה Feel, שנכתב על ידי ויליאמס וצ'אמברס. השיר הוקלט תחילה כגרסת דמו, וכשויליאמס החל להקליט מחדש את הקולות, הוא לא היה מרוצה, ולכן החליט להוציא את גרסת הדמו המקורית כסינגל ב-2 בדצמבר 2002. השיר הגיע למקום הראשון בהולנד, ובאיטליה, למקום הרביעי במצעד הסינגלים הבריטי, ובנוסף הגיע לעשרת הגדולים כמעט בכל מדינה בריאופה.
אלבומו החמישי Escapology, יצא לאור ב-18 בנובמבר 2002. האלבום הגיע למקום הראשון במספר מדינות בעולם: בריטניה, גרמניה, שווייץ, אוסטריה, שוודיה, פינלנד ודנמרק. ברוב המדינות האחרון, האלבום הגיע לעשירייה הפותחת. לעומת זאת, בארצות הברית, האלבום נחשב לכישלון, והגיע אל המקום ה-43 במצעד הבילבורד 200. האלבום מכר בסך הכל כמעט 2 מיליון עותקים בבריטניה, והגיע למעמד פלטינה ×6. בנוסף, האלבום מכר יותר מחמישה מיליון עותקים באירופה.
הסינגל השלישי מהאלבום היה השיר Something Beautiful, שיצא לאור ב-28 ביולי 2003. תחילה, השיר הוצע לטום ג'ונס, אך הוא החליט לא לבצע אותו. השיר הגיע לעשרת הגדולים במצעד הסינגלים הבריטי, כמו גם בניו זילנד ובדנמרק, אך לא הגיע למקומות גבוהים במדינות אחרות בעולם. הוידאו קליפ לשיר מתאר מספר אנשים בכל רחבי אירופה המנסים לזכות באפשרות להופיע יחד עם ויליאמס בסוף של אותו הווידאו, ושלושת הזוכים יכלו לפגוש אותו. שלוש גרסאות שונות יצאו לאור ברחבי העולם עם זוכים שונים.
ב-2003 שר גם את שיר הנושא של סרט האנימציה המצליח "מוצאים את נמו", "Beyond The Sea" (במקור בוצע על ידי בובי דארין).
סיבוב ההופעות
ויליאמס החל את סיבוב ההופעות שלו באמצע 2003. הסיבוב כלל שלוש הופעות בכפר Knebworth שבאנגליה. ההופעות כללו בסך הכל 375,000 מעריצים.
באוקטובר 2003 הוציא ויליאמס את אלבום ההופעה הראשון שלו, Live at Knebworth. במצעד האלבומים הבריטי, הגיע האלבום אל המקום השני, והגיע אל המקום הראשון בגרמניה ובאוסטריה. בנוסף, הגיע השיר לעשרת הגדולים בכל שאר מדינות אירופה, כמו גם באמריקה הלטינית. בסך הכל, מכר האלבום כ-600,000 עותקים בבריטניה, והגיע למעמד פלטינה ×2. באירופה, מכר האלבום שני מיליון עותקים.
Intensive Care
לאחר סיבוב ההופעות לקידום האלבום Greatest Hits, החל ויליאמס לעבוד על אלבום השישי שלו, שנקרא Intensive Care, יחד עם סטפן דאפי. ויליאמס הקליט את האלבום בביתו שבקליפורניה, והכתיבה וההקלטה נמשכו 24 חודשים. הסינגל הראשון מהאלבום, Tripping, יצא לאור ב-3 באוקטובר 2005. השיר הגיע למקום הראשון בגרמניה ובהולנד, והגיע לעשרת הגדולים במדינות רבות באירופה, כמו גם באוסטרליה.
בנובמבר 2005, זכה ויליאמס בפרס "אמן השנה", בטקס פרסי המוזיקה של MTV. לאחר ההצלחה, חברי טייק ד'את הסכימו להתאחד בנוטינג היל שבלונדון לריאיון דוקומנטרי, אך ויליאמס החליט לא להשתתף בו.
ב-12 בדצמבר 2005 יצא לאור הסינגל השני מהאלבום, Advertising Space והשיר הגיע לעשרת הגדולים במספר מדינות באירופה כגון בריטניה, גרמניה, שווייץ, אוסטריה ואיטליה.
ויליאמס נכנס לספר השיאים של גינס, כשמכר 1.6 מיליון כרטיסים לסיבוב ההופעות שלו ביום אחד. ויליאמס החל לקדם את סיבוב ההופעות שלו, Close Encounters Tour באפריקה באפריל 2006, מיד לאחר סיום הסיבוב באירופה, שבו צפו כ-2.5 מיליון אנשים. ובהמשך ההופעות, באמריקה הלטינית ובאוסטרליה, מספר הצופים עלה לשלושה מיליון.
הסינגל השלישי מהאלבום היה השיר Sin Sin Sin, שנכתב על ידי ויליאמס ודאפי, ויצא לאור ב-22 במאי 2006. הוידאו קליפ לשיר צולם בקייפטאון לפני תחילת סיבוב ההופעות. השיר היה לשיר הראשון של ויליאמס שיצא להורדה דיגיטלית בלבד, והגיע למקום ה-22 במצעד הסינגלים הבריטי, אך הגיע לעשרים הגדולים במספר מדינות כגון הולנד, דנמרק, שווייץ, וגרמניה.
Rudebox
בתחילת 2006, דווח על אלבומו השביעי של ויליאמס, ודווח שיכלול בעיקר שירי דאנס ומוזיקה אלקטרונית. האלבום כלל מספר שיתופי פעולה עם פט שופ בויז, ויליאם אורביט, מארק רונסון ואמנים נוספים.
הסינגל הראשון מהאלבום היה השיר Rudebox, שהוצג לראשונה בתוכנית BBC רדיו 1 על ידי סקוט מילס.
העיתון הבריטי "דה סאן", קרא לשיר "השיר הגרוע ביותר מעולם". השיר יצא לאור ב-4 בספטמבר 2006, והגיע למקום הרביעי בבריטניה. בנוסף, הגיע למקום הראשון בגרמניה, שווייץ ואיטליה.
ויליאמס הוציא לאור את אלבומו השביעי, Rudebox ב-23 באוקטובר 2006. פריה אלאן מאתר NME, נתנה לשיר שמונה נקודות מתוך עשר, ג'ון בוש מאתר Allmusic נתן לאלבום ארבעה כוכבים מתוך חמישה. לעומת זאת, וג'ולי בראדפוט מ-BBC, כתבה שהאלבום "מבלבל". האלבום הגיע למקום הראשון במצעד האלבומים הבריטי, אך מכר פחות מ-500,000 עותקים והגיע למעמד פלטינה ×2 בבריטניה. בעקבות המכירות הנמוכות ביחס לאלבומיו הקודמים, הפך Rudebox לאלבום שנמכר במספר הנמוך ביותר של ויליאמס עד אז. בגרמניה, בשווייץ, באוסטריה, בפינלנד ובאיטליה, הגיע האלבום למקום הראשון.
באירופה, מכר האלבום יותר משני מיליון עותקים, והגיע למעמד פלטינה ×2, ובכך הפך לאלבום שזכה באלבום פלטינה בפרק הזמן הקצר ביותר ב-2006.
הסינגל השני מהאלבום, Lovelight יצא לאור ב-13 בנובמבר. השיר הגיע לעשרת הגדולים בבריטניה, בהולנד, בפינלנד, בדנמרק ובאיטליה, אך לא הגיע למקומות גבוהים בשאר מצעדי העולם.
הסינגל השלישי מהאלבום היה השיר She's Madonna שהוא שיתוף פעולה בין ויליאמס לבין ה-פט שופ בויז. השיר יצא לאור ב-5 במרץ 2007 בכל העולם מלבד באמריקה הלטינית אך גרסה מוקדמת לסינגל יצאה במהלך ינואר של אותה השנה לרדיו האירופאי. השיר הגיע בשיאו למקום ה-16 במצעד הסינגלים הבריטי, אך הגיע לעשרת הגדולים ברוב מדינות אירופה. בנוסף, הגיע השיר למקום הראשון במצעד ההשמעות של אירופה לאחר ששהה שבועיים במקום השני. באוגוסט 2007, השיר הגיע למקום ה-12 במצעד הדאנס של מגזין הבילבורד.
השיר Bongo Bong and Je Ne T'Aime Plus, שיתוף פעולה של ויליאמס עם הזמרת לילי אלן, יצא לאור כסינגל השלישי באמריקה הלטינית ובמספר מדינות אירופאיות נוספות, והוא מבוסס על שירו של הזמר הצרפתי מאנו צ'או, "Bongo Bong". השיר יצא לתחנות הרדיו בינואר 2007, ולהורדה דיגיטלית בפברואר של אותה השנה.
ב-4 באוקטובר 2007, הופיע לראשונה ויליאמס לאחר כעשרה חודשים, כשהתארח בהופעתו של מארק רונסון, כששר את השיר The Only One I Know של הקרלטנס, שנכלל באלבומו של רונסון, Version.
Reality Killed the Video Star
ב-23 בספטמבר 2007, פורסם באתר דיילי סטאר, שהזמרת הבריטית לאורה קריצ'לי תשתתף בשלושה שירים מאלבום חדש שיצא בשנה הבאה. ב-16 בינואר 2008, פורסם במגזין הסאן, כי ויליאמס משתף פעולה עם צ'אז ג'נקל, מהלהקה בלוקהדס, וכי ויליאמס החל בשנה שעברה לכתוב את אלבומו עם גאי צ'יימברס, אך שיתוף הפועלה ביניהם לא הצליח. בינואר 2009, בכתבה שפורסמה במגזין הגרדיאן, אושר כי ויליאמס כתב שירים יחד עם צ'יימברס (בניגוד לדיווחים במגזין הסאן) ועם מארק רונסון. בנוסף, פורסם שהאלבום יצא ב-2009 המאוחרת, וכי ויליאמס מתכוון לעזוב את חברת התקליטים EMI לאחר סיום החוזה שלו איתם. ויליאמס פרסם את שם האלבום, בהשראת Video Killed the Radio Star של הבוגלס. האלבום יצא לאור ב-9 בנובמבר 2009 בבריטניה, והגיע למקום השני במצעד האלבומים הבריטי.
הסינגל הראשון מהאלבום היה השיר Bodies שיצא לאור ב-4 בספטמבר 2009 כשהושמע לראשונה ב-BBC Radio 1. השיר הגיע למקום הראשון במספר מדינות, ביניהם איטליה, אוסטרליה, ובשווייץ. בנוסף, הגיע השיר למקום השני במצעד הסינגל הבריטי.
ב-11 באוקטובר 2009, פרסם ויליאמס אלבום אוסף בעל 12 רצועות, אשר ניתן להורדה חינמית מאתר The Mail on Sunday. האלבום כלל כמה מלהיטיו הגדולים של ויליאמס ותוכנה בשם "completemyartist", אשר נתנה גישה לתוכן מיוחד ורצועות השמעה באינטרנט. באותו הערב, ביצע ויליאמס את ההופעה החיה הראשונה שלו עם השיר Bodies, בתוכנית הריאליטי "The X Factor" בבריטניה. ב-12 בדצמבר 2009, הופיע ויליאמס שנית בתוכנית, בדואט עם הפיינליסט אולי מארס.
ב-20 באוקטובר 2009, פתח ויליאמס את הקונצרט המסורתי האלקטרוני של ה-BBC. זה היה הקונצרט הראשון של ויליאמס שלוש שנים והוא הוקרן בלמעלה מ-200 בתי קולנוע ברחבי העולם. בקונצרט, הופיע ויליאמס עם מספר רצועות מהאלבום החדש Reality Killed the Video Star.
האלבום הושמע לראשונה בשירות Spotify ב-6 בנובמבר 2009, שלושה ימים לפני יציאתו הרשמית ב-9 בנובמבר. האלבום יצא באותו הזמן שאלבום הבכורה של הלהקה JLS, שהיו מתמודדים בתוכנית The X Factor, והאלבום של JLS הגיע למקום הראשון במצעד האלבומים הבריטי, ובכך מנע מ-Reality Killed the Video Star להגיע אל המקום הראשון. באותו השבוע, הגיע האלבום למקום הראשון במצעד העולמי. האלבום יצא גם בארצות הברית, והגיע למקום ה-160 במצעד הבילבורד 200. לאחר שבוע, האלבום יצא מהמצעד.
הסינגל השני מהאלבום, You Know Me, יצא לאור ב-4 בדצמבר 2009 בבריטניה. השיר הגיע למקום השישי במצעד הסינגלים הבריטי, אך בשאר מדינות העולם השיר לא הגיע לעשרת הגדולים.
In and Out of Consciousness
ב-7 ביוני 2010, פורסם באתר הרשמי של רובי ויליאמס, שהוא מתכוון להוציא את השני שלו שייקרא In and Out of Consciousness: The Greatest Hits 1990–2010, לחגיגת 20 שנה לקריירת הסולו שלו. הסינגל הראשון מהאלבום היה השיר Shame, שהוא שיתוף פעולה בין ויליאמס לגארי בארלו, חבר טייק ד'את. השיר יצא לאור ב-4 באוקטובר 2010 בבריטניה.
ב-15 ביולי 2010 פורסם שוויליאמס חזר ללהקה טייק ד'את. מקורב ללהקה אמר: "השמועות נכונות ... טייק ד'את: הליינאפ המקורי, הקליטו אלבום חדש, שנקרא Progress שייצא מאוחר יותר השנה".
ב-26 באוגוסט 2010, פורסם כי ויליאמס יהיה יועץ קולי ב Popstars: Girls forever.
ב-20 בספטמבר 2010 הוציא ויליאמס את הספר השני שלו שנקרא You Know Me, בשיתוף עם כריס הילס. הספר כולל אוסף תמונות מעשרים שנות קריירת הסולו של ויליאמס, ודיון עליהם, שנכתב על ידי הילס.
בילי נייט
ויליאם "בילי" נייט (באנגלית: William "Billy" Knight; נולד ב-9 ביוני 1952) הוא כדורסלן עבר אמריקאי, אשר שיחק באופן פעיל בין השנים 1974–1986. בשתי עונותיו הראשונות שיחק עבור אינדיאנה פייסרס בליגת ה-ABA, וב-9 העונות הבאות שיחק עבור 5 קבוצות שונות בליגת ה-NBA. ממוצעיו הכוללים בשתי הליגות הם 16.9 נקודות, 5.3 ריבאונדים ו-2.3 אסיסטים למשחק.
בין השנים 2000–2002 שימש כג'נרל מנג'ר של ונקובר/ממפיס גריזליס, ובין השנים 2003–2008 החזיק בתפקיד דומה באטלנטה הוקס.
קריירת מכללות
נייט נולד בפיטסבורג שבפנסילבניה, ובין השנים 1971–1974 למד באוניברסיטת פיטסבורג. בכל 3 עונותיו בקבוצת הכדורסל של האוניברסיטה הוביל את שחקניה עם ממוצעים של 22.2 נקודות ו-12.0 ריבאונדים למשחק. בעונת 1973/1974 הוליך את הקבוצה לשלב רבע גמר טורניר אליפות המכללות (NCAA Elite Eight), בפעם השנייה בלבד בתולדותיה. במשחק רבע הגמר הובסה פיטסבורג בתוצאה 72–100 על ידי האלופה שבדרך אוניברסיטת המדינה של קרוליינה הצפונית, אותה הוביל דייוויד תומפסון. בסיום אותה עונה נבחר נייט לחמישייה השנייה של העונה בליגת המכללות (Second-team All-American).
קריירת משחק מקצועית
בדראפט ה-NBA‏ 1974 נבחר נייט על ידי לוס אנג'לס לייקרס בבחירה ה-21, אך הוא העדיף לחתום באינדיאנה פייסרס מליגת ה-ABA. בעונתו הראשונה באינדיאנה קלע 17.1 נקודות למשחק, והוביל את הקבוצה לצד ג'ורג' מקגיניס למעמד גמר ה-ABA, בו הפסידה מול קנטקי קולונלס של ארטיס גילמור ודן איסל בתוצאה 1–4. בעונה העוקבת היה הקלעי השני בכל ליגת ה-ABA (אחרי ג'וליוס ארווינג) עם ממוצע של 28.1 נקודות למשחק, אליהן הוסיף 10.1 ריבאונדים ו-3.7 אסיסטים למשחק. במהלך אותה עונה השתתף במשחק האולסטאר של ה-ABA, ובסיומה נבחר לחמישיית העונה. לקראת עונת התפרקה ליגת ה-ABA, והפייסרס עברו לשחק בליגת ה-NBA. בעונתו הראשונה ב-NBA ניצב במקום השני בליגה בממוצע נקודות למשחק (26.6, אחרי פיט מרוויץ'), ונבחר להשתתף במשחק האולסטאר לצד חברו לקבוצה דון ביוז.
לקראת עונת הועבר נייט בטרייד לבאפלו ברייבס בתמורה לאדריאן דאנטלי ומייק באנטום. בעונתו היחידה בקבוצה קלע 22.9 נקודות בממוצע למשחק, ונבחר בשנית להשתתף במשחק האולסטאר. ביולי 1978 נשלח בטרייד נוסף לבוסטון סלטיקס, יחד עם טייני ארצ'יבלד ומרווין בארנס, בתמורה לסידני ויקס, קרמיט וושינגטון, פרימן ויליאמס וקווין קונרט.
רובי ויליאמס
Swing Both Ways
ב-18 בנובמבר 2013 הוציא לאור ויליאמס אלבום חדש בשם Swing Both Ways. זהו אלבום הסווינג השני של ויליאמס מאז 2001.
בילי נייט
קריירת משחק מקצועית
בינואר 1979, לאחר 40 משחקים בלבד עם הסלטיקס, נשלח בחזרה לפייסרס בתמורה לסנטר ריק רובי. ב-4 וחצי העונות הבאות היה אחד השחקנים הבולטים של הפייסרס, כשקלע 15.0 נקודות בממוצע למשחק. ב-11 בנובמבר 1980 קלע שיא קריירה של 52 נקודות במשחק מול סן אנטוניו ספרס. בעת עזיבתו את הקבוצה בשנת 1983 ניצב במקום הראשון בתולדות המועדון בסך משחקים (435) ונקודות (7,440) בקבוצה.
רובי ויליאמס
Under the Radar Volume 1
ב-1 בדצמבר 2014 הוציא לאור ויליאמס אלבום חדש בהפתעה בשם 1 Under the Radar Volume שמורכב כולו משירים שלא נכנסו לאלבומיו הקודמים. "יש כאן כמויות של שירים שכתבתי ואני ממש מלא תשוקה לגביהם", אומר ויליאמס בווידאו מיוחד בו הוא מחבק חתול. "אני רוצה שתאזינו להם, אחרת הם סתם יישארו על המחשב שלי. גיא צ'יימברס (שכותב איתו שירים), לא אוהב את זה שאני מוציא את השירים באלבום הזה. הוא חושב שאני מטורף שאני לא מוציא אותם באלבום שיקודם כמו שצריך, עם הופעות בטלוויזיה ואירוחים בתחנות רדיו, וסיבוב הופעות גדול יותר. אבל אני ממזר פזיז ואני רוצה שהם ייצאו עכשיו עכשיו עכשיו!".
באותה שנה הוציא רובי ויליאמס דואט עם המפיק אביצ'י בשיר בשם "The Days" שהגיע לעשרת הגדולים בכמה מדינות בעולם.
בילי נייט
קריירת אימון וניהול
בין השנים 1990–1992 שימש כעוזר מאמן באינדיאנה פייסרס, תחת המאמנים דיק ורסצ'ה ובוב היל.
רובי ויליאמס
Under the Radar Volume 1
ב-2 במאי 2015 הופיע ויליאמס בפעם הראשונה בישראל, לעיני כ-50,000 צופים בפארק הירקון, במסגרת סיבוב ההופעות "Let me Entertain you tour".
בילי נייט
קריירת אימון וניהול
בין השנים 2003–2008 שימש כג'נרל מנג'ר של אטלנטה הוקס. תקופתו בקבוצה זכורה בעיקר בגין בחירותיו הכושלות בדראפט; בדראפט 2004 בחר את ג'וש צ'ילדרס בבחירה השישית, מיד לפני שנבחר לואול דנג; בדראפט 2005 בחר את מרווין ויליאמס בבחירה שנייה, מיד לפני שנבחרו דרן ויליאמס וכריס פול; ובדראפט 2006 בחר את שלדן ויליאמס בבחירה החמישית, מיד לפני שנבחר ברנדון רוי. לטובה, ניתן לציין את בחירותיו בג'וש סמית' (בחירה 17 ב-2004) ובאל הורפורד (בחירה שלישית ב-2007), וכן את הבאתו של ג'ו ג'ונסון בשנת 2005. מאזנה הכולל של אטלנטה לאורך תקופתו בקבוצה עמד על 134 ניצחונות ו-276 הפסדים (32.7%).
רובי ויליאמס
Heavy Entertainment Show
במאי 2016 הכריז וויליאמס כי הוא חתם על חוזה הקלטות חדש עם חברת סוני מיוזיק והוא עובד עם שותף העשייה הוותיק שלו גיא צ׳יימברס על אלבום 11 במספר בשם "Heavy Entertainment Show", שיצא ב-4 בנובמבר 2016.
ביולי 2018 פורסם כי ויליאמס יצטרף לצוות השופטים בתוכנית "The X Factor", בגרסתה הבריטית המקורית בעונתה ה-15. עונה זו עלתה לשידור ב-1 בספטמבר באותה שנה.
האיחוד עם טייק ד'את
בסוף 2008 הודיע ויליאמס כי הוא מעוניין להצטרף שנית לטייק ד'את, וכדי להוכיח את רצונו הוא קיעקע את סמל הלהקה על ידו הימנית.
ב-15 בנובמבר 2010, יצא לאור האלבום הראשון שלהם לאחר האיחוד, Progress. האלבום הפך לאלבום שנמכר הכי מהר בבריטניה מאז שנת 2000, והשני המהיר ביותר בכל ההיסטוריה של תעשיית המוזיקה הבריטית. בריאיון ל-Student Pocket Guide, אמר ויליאמס שהחיכוך הארוך בינו לבין ברלוו נגמר.
הלהקה פרסמה שבקיץ 2011 תצא לסיבוב הופעות משותף עם ויליאמס. הסיבוב, שייקרא Progress Live, יתחיל בבריטניה בה יסתיים בשמונה לילות באצטדיון ומבלי, ומשם תמשיך הלהקה לאירופה שם תבצע כמה הופעות במקומות מרכזיים. מכירות הכרטיסים לסיבוב ההופעות כבר החלו וסיבוב ההופעות היה לסיבוב שנמכר הכי מהר בהיסטוריה של בריטניה.
ב-2014 נודע כי ויליאמס עזב את הלהקה בפעם השנייה, אולם גארי בארלו ציין כי עזיבתו של ויליאמס הייתה הפעם ידידותית וכי הוא מוזמן להצטרף ללהקה בעתיד. לאחר מכן ויליאמס התאחד עם הלהקה להופעות טלוויזיוניות ב-2016 ו-2017.
משחק וידאו
באוקטובר 2010 השיק ויליאמס משחק וידאו בשם "We Sing Robbie Williams". המשחק, שיצא דרך "Nordic Games" שחתומים על חוזה עם EMI, כולל 25 שירים המלווים בווידאו קליפ שלהם. המשחק כולל גם את הסינגל Shame בשיתוף עם גארי בארלו, כשיר נוסף במשחק. באתר הגרדיאן פורסמה ביקורת על המשחק בה שובח הממשק של המשחק והמשחק תואר כ-"דבר נפלא", וש-"הדבר היחיד שרע בו הוא שהוא לא כולל גם שירים של אמנים אחרים."
סגנון מוזיקלי והצלחה
שיריו של ויליאמס שייכים למספר סוגות מוזיקליות שונות. שלושת האלבומים הראשונים שלו, Life thru a Lens, I've Been Expecting You, ו-Sing When You're Winning, השתייכו לסגנון הפופ, בריטפופ, ואף פופ רוק. על אף שאלבומים אלו הצליחו במידה רבה בבריטניה, הם כשלו ברוב מדינות העולם; Life thru a Lens לא הגיע אל שלושים הגדולים באף מדינה פרט לבריטניה; I've Been Expecting You הגיע למקום הראשון רק בבריטניה ובאירלנד. Sing When You're Winning הצליח קצת יותר, כאשר הוא הצליח ברוב מדינות בריטניה.
שירי האלבום הבא של ויליאמס, Escapology, הם בעיקר שירי פופ רוק ורוק קל. במובן הזה, סגנונם המוזיקלי דומה יותר לאלבומיו הקודמים של ויליאמס מאשר ל-Swing When You're Winning. עם זאת, לעומת אלבומיו הקודמים, כתב ויליאמס את האלבום הזה ללא גאי צ'יימברס, ולקח חלק מרכזי יותר בכתיבת האלבום. האלבום היה להצלחה גדולה כמעט בכל אירופה, כשהגיע למקום הראשון ברוב המצעדים שם, ומכר מספר עותקים רב. עם זאת, בארצות הברית, הגיע האלבום רק למקום ה-43.
באלבום הבא שלו, Intensive Care, המשיך ויליאמס לכתוב ולהפיק את השירים בעצמו, עם עזרתה של סטפן דאפי. עם יציאת האלבום, הוא קיבל ביקורות מעורבות ובינוניות, אך האלבום הגיע למקומות גבוהים במצעדי האלבומים, ומכר מספר עותקים רב.
את האלבום Rudebox כתב ברובו ויליאמס עצמו עם עזרת כותבים שונים. האלבום הגיע למקום הראשון במספר מצעדי אלבומים, אך לא מכר מספר רב של עותקים, והיה לאלבום עם מספר המכירות הקטן ביותר של ויליאמס. השינוי בסגנונו המוזיקלי של ויליאמס ובכותביו החל להקטין את הצלחתו של ויליאמס. עם זאת, הצלחתו של ויליאמס חזרה עם פרסום סיבוב ההופעות של ויליאמס; סיבוב ההופעות שבר שיא גינס כאשר מכר למעלה מ-1.6 מיליון כרטיסים ביום אחד.
חיים אישיים
ב-2006 החל ויליאמס מערכת יחסים עם השחקנית הטורקית-אמריקאית איידה פילד. לאחר שהפיץ ויליאמס שמועות סותרות לגבי אירוסיהם, נישאו ויליאמס ופילד ב-7 באוגוסט 2010. לזוג שני בנים ושתי בנות.
בשנת 2006 הוא הקים אירוע צדקה "Soccer Aid" שמאז מתקיים כל שנה.
הילה טימור אשור
הילה טימור אשור (נולדה ב-10 במרץ 1970) היא קולנוענית תיעודית, סופרת ועיתונאית ישראלית, העוסקת ביזמות חברתית; רוב יצירותיה דנות בחיבור בין העולם החרדי לעולם החילוני ובשואה.
ביוגרפיה
הילה טימור אשור נולדה ליצחק ומאירה טימור, דור שני לניצולי שואה מצד אביה.
החל מגיל ארבע עשרה הייתה כתבת צעירה ב"מעריב לנוער" והוציאה ספר נוער בהוצאה לאור של איטו אבירם, שזכה לפופולריות.
בצה"ל שירתה כצלמת במודיעין אוויר. במהלך שירותה הצבאי ולאחריו הייתה כתבת ב"ראש אחד" וב"על השרון";
בהמשך כתבה ב"הורים וילדים" ובמגזינים נוספים.
בשנים 1993–1997 למדה בבית הספר סם שפיגל לקולנוע ולטלוויזיה
ועשתה התמחות מעשית בבימוי, תסריט, עריכה והפקה; בשנים 1998–1999 למדה לתואר ראשון באמנות בחינוך, אוניברסיטת לידס. קיבלה תעודת הוראה במכללה לחינוך ע"ש דוד ילין, ירושלים; היא בוגרת תואר שני באומנות ביהדות מטעם מכון שכטר למדעי היהדות, בו למדה בשנים 2007–2010.
עמדה בראש מדור תקשורת בגף לתרבות ואומנות בשכונות במשרד החינוך. בשנים 1995–2010 ניהלה פרויקט טלוויזיה קהילתית לגמלאים בירושלים במסגרת עמותת "עידן".
בשנים 2010–2015 טימור אשור הקימה וניהלה את "סינמה שריגים",
מרכז חברתי ביישוב שריגים. היא הקימה את "נשים נהדרות" - קבוצת נשים חרדיות וחילוניות שמפיקות יחדיו סרטים במימון הסוכנות היהודית,
המיזם הוצג בקהילות יהודיות ברחבי תבל וממנו יצא פסטיבל סרטים.
נבחרה לאחת מחמישים הנשים המשפיעות בבית שמש ומטה יהודה.
ביימה שבעה סרטים תיעודיים שהוקרנו בערוצי הטלוויזיה 1, 2, 10 ו-11 ובפסטיבלי קולנוע בעולם.
הרומן הראשון פרי עטה, "הקשה של הלחם", ראה אור בהוצאת כנרת זמורה-ביתן דביר בשנת 2019. חציו הראשון של הספר מספר על הניה טוכמינץ, סבתה של הילה (אם אביה), בת למשפחה חסידית, הבורחת מבית הוריה בעקבות אהובה צמח מעיירה במזרח פולין לרוסיה. צמח עזב את הישיבה ואת הדת, הפך לקומוניסט ונהרג כחייל בצבא האדום. הניה עלתה לישראל והתחתנה בשנית. חציו השני של הספר מספר על הילה טימור אשור, נכדתה של הניה, בהיותה נערה בשנות השבעים והשמונים ומגולל את יחסיה עם סבה וסבתה בגני תקוה, בה השתקעו. הספר תורגם לפולנית ויצא לאור בפולין ב-2022.
החל מ-2018 כתבת במוסף "שישבת" של העיתון "ישראל היום". החל מ-2022 כותבת בשבועון "בראשית".
קישורים חיצוניים
קטעים מסרטיה:
על הרומן "הקשה של הלחם"
על הפרויקט "נשים נהדרות"
פרו סייקלינג מנג'ר
על המשחק
המשחק נוצר בשנת 2001 ונקרא בשם "סייקלינג מנג'ר" ובשנת 2005 נוסף "פרו" לשם. הוא מוצע במגוון שפות - צרפתית, אנגלית, נורווגית, פורטוגזית, איטלקית, הולנדית, גרמנית, ספרדית ודנית. המשחק מבוסס על המציאות, כאשר כל הרוכבים, הקבוצות והמרוצים בו הם אמיתיים ומתקיימים גם במציאות, ואף המשחק משתמש בתמונות של הרוכבים האמיתיים, והנתונים שלהם מבוססים לפי היכולת שלהם במציאות. אם כי לפעמים בחלק מהשמות יש טעויות.
מצבים
המשחק מציע מספר מצבים: במצב הזה השחקן יוצר לעצמו דמות, השחקן נותן לדמות לאום, גיל, גוון עור, ואף לבחור מתוך מגוון של פרצופים. לאחר מכן, השחקן צריך לבחור את אופי הרוכב הבולט שלו - מטפס, מאיץ, פנצ'ר או רוכב נגד השעון, הוא יכול לבחור גם התמחות נוספת ומשנית. לאחר מכן השחקן צריך לבחור באיזו קבוצה מתוך המבחר שמוצע לו להחתים את הדמות שלו, לבחור לו לו"ח מרוצים ולנהל לו את הקריירה. השחקן צריך גם לבחור לדמות את מקסימום הפוטנציאל שהדמות יכולה לממש, והדמות עולה ברמות עד שהוא ממקסם את הפוטנציאל. במצב הקריירה, השחקן יכול לקחת קבוצה ולהפוך להיות המנג'ר שלה. או לקחת רוכב קיים ולהפוך להיות המנג'ר שלו. אפשר לקחת קבוצות מכל הדרגים השונים, או להקים קבוצה עם שם שהשחקן בוחר וביגוד שהוא צריך לבחור מתוך מה שמוצע, ולקחת רוכבים (עד 30) מתוך הקבוצות הקיימות. במצב הזה, השחקן יכול לבחור לשחק רק מרוץ בודד עם קבוצה שאותה הוא יבחר. קיימת גם אפשרות לשחק עם שחקנים אחרים במשחק, באפשרות ה"מולטיפלייר/אונליין".
בנוסף, קיימת גם אפשרות לעשות מרוצי אופני מסלול.
משחק הטור דה פראנס
חברת Cyanide היא היוצרת וחברת FOCUS היא המפיצה גם של משחק ה"טור דה פראנס". במסגרת המשחק, אפשר לשחק במרוץ הפופולרי ומרוצי קלאסיקות נוספות, כגון פריז - רובה והרונדה ון פלנדרן. בניגוד לפרו סייקלינג מנג'ר, המשחק הזה הוא לקונסולות הXbox והפלייסטיישן, ולא למחשב.
ג'ומנג'י (זיכיון)
ג'ומנג'י (באנגלית: Jumanji) הוא זיכיון סרטי הרפתקאות ופנטזיה, הכולל 4 סרטים. היא נוצרה בידי הסופר כריס ון אלסברג שכתב את הספר ג'ומנג'י, בו שני ילדים מתחילים לשחק במשחק לוח מיוחד במהלכו הם נאלצים להתמודד עם בעלי חיים וסכנות רבות היוצאות מתוך הלוח כתוצאה ממשחקם עד לסיום המשחק וצעיקת המילה "ג'ומנג'י" - מילה משפת הזולו שפירושה: "תופעות רבות".
מגיסטריום
מגיסטריום (בלטינית: magisterium Ecclesiae; בתרגום חופשי: "מָרוּת הכנסייה") הוא מונח בנצרות הקתולית המתאר את סמכות הממסד הכנסייתי הנוצרי להורות, לפרש ולהכריע בשאלות הדת העומדות לפתחו ובפני המאמינים, ובעצם לגלות מהו רצון האל בכל סוגיה נתונה.
המגיסטריום הוא הצלע השלישית במבנה העברתה ובירורה של האמונה הנוצרית לאורך הדורות, יחד עם כתבי הקודש של הברית החדשה ומסורת הכנסייה בעל-פה; למרות חיוניותו בחילוץ משמעותם הרלוונטית בכל זמן, המגיסטריום כפוף לשני קודמיו ולא שווה להם, כפי שהוצהר ב"חוקה הדוגמטית בשאלת ההתגלות" שאומצה על ידי ועידת הוותיקן השנייה ב-1965: magisterium non supra verbum Dei, sed eidem ministrat, "המרות איננה נעלה על דבר האל, אלא פועלת בשירותו". על אף שבמשמעותו הרחבה, מושג זה קיים במשתמע או במפורש בכל הכנסיות – ושאלת סמכות אנשי הדת נוכחת כמובן בכל האמונות – הרעיון שוכלל ונוסח ככזה בכנסייה הקתולית בעת החדשה. המילה magisterium מופיעה רבות בכתבי תאולוגים מימי הביניים אך באורח אגב וללא משמעות מיוחדת. המונח נטבע למעשה על ידי האפיפיור גרגוריוס השישה עשר באנציקליקה Commissum Divinitus ("משא הקודש") מ-1835: מאז התקבל ונעשה בהדרגה שגור ורווח.
במקביל, דיונים על סמכותם של האפיפיור, הבישופים והממסד הכנסייתי בכללו אינם נושא חדש ורווחו מאוד מאז ראשית הנצרות. למרות שגם עניין זה עבר התפתחויות רבות – בימי הקרע המערבי עלתה הגישה לפיה למועצה מלאה של בישופים סמכות השווה ואף עולה על זו של הכס הקדוש; זו חזרה מדי פעם גם לאחר מכן – מונסיניור אנטוני פיגיירדו הציע לתחם את ההבנה שרווחה עד אמצע המאה ה-20 כ"גישה הקלאסית". זו התבססה באופן כללי על מימרות מכתבי הקודש כמו דברי ישו אל שבעים שליחיו בבשורה על פי לוקאס י' ט"ז: . מהותה של הגישה הקלאסית היא שהאפיפיור, בתוקף היותו יורשו של פטרוס הקדוש, וקולגיום הבישופים, בכח שלשלת הסמיכה שלהם מן השליחים, הם בעלי סמכות ההוראה היחידה, האמיתית והחפה מטעות. האפיפיור עצמו הוא בעל המרות העליונה, והבישופים כפופים לו: בעוד שכלפי הכמרים האחרים והמאמינים הם בחזקת רועים, כלפי רומא אינם אלא צאן מרעיתו של הכס הקדוש. אמיתות הוראתם איננה נובעת רק מחוכמתם ובקיאותם אלא מובטחת על ידי רוח הקודש השורה על השליחים ויורשיהם מאז ישו (לוקאס כ"ד מ"ה) . השגחה זו מונעת מן האפיפיור וכלל הבישופים לטעות כשהם עורכים הצהרות רשמיות בענייני אמונה ומוסר, ואף דבריהם השגרתיים יותר נהנים מהכוונה אלוהית. הסמכות הגבוהה ביותר נתונה לאפיפיור כשהוא דובר "מן הכס" (אקס קתדרה) ודעתו מחייבת את הכל. "מגיסטריום חמוּר", magisterium solemne, באותה המידה משוּוה להצהרות כלל הבישופים כשהם פועלים ביחד במועצה עמו. מכך נובע שגם התאולוגים המשכילים והידענים ביותר צריכים בכל זאת להכפיף את דעתם לזו של הממסד הרשמי ועמדותיהם חסרות סמכות כשלעצמן. אשר לקהל המאמינים, תפקידו איננו אלא פסיבי ועליו לציית להכרעות. שניהם נדרשו ל"הכנעה של הרצון והשכל."
יחד עם הליברליזציה בכנסייה לאחר מלחמת העולם השנייה, החלו לעלות דעות שקראו להגמשת כללי המגיסטריום ולמתן קול גם לתאולוגים ולקהל הרחב. החשמן אייברי דאלס הציע לכונן "מגיסטריום כפול" שיכיר בסמכותם של המלומדים, מתוקף ידענותם, אל מול זו של הממסד הממונה. ההוגה פרנסיס סליבאן חשש מהפגיעה בסמכות שיחולל פיצול כזה ושאף לחזור לגישתו של סט. תומאס אקווינס, שראה הן בנושאי המשרות והן בחכמי הכנסייה מקורות מקבילים לדעת האל, ופשוט ליצור ביניהם מערכת יחסים מאוזנת שתפיק מסר אחיד. תאולוגים ליברלים נוספים חתרו במיוחד לקבע שציבור המאמינים איננו סביל בלבד אלא ממלא תפקיד מסוים באופן שבו מתקבלות הוריות הכנסייה, וככזה הוא נהנה ממשקל מסוים של מגיסטריום בפני עצמו. בסיכום של וועידת הוותיקן השנייה הוכרז בין היתר "שמירת, קיום והצהרת האמונה מהווים מאמץ משותף של הבישופים והמאמינים". ניסוח זה ואחרים פורשו כהכרה במעמד הציבור; לא הייתה התייחסות דומה לתפקיד שהיה אמור להיות לתאולוגים.
מחוץ לכנסייה הקתולית, המונח magisterium משמש בדרך כלל כפשוטו, במובן של "הוראה" סתם. בכנסיות הפרוטסטנטיות הסמכות להורות נתונה בעקרון לכל נוצרי שהוא. בנצרות האורתודוקסית מושם הדגש על קבלת החלטות חדשות בידי כלל הכנסייה כתנאי להכרה בהן כמחייבות.
דלקת מכסה הגרון
דלקת מכסה הגרון (באנגלית: Epiglottitis) היא מחלה דלקתית של מכסה הגרון - רקמת סחוס דקה, הנמצאת מאחורי שורש הלשון ומונעת כניסה של מזון לקנה הנשימה ולריאות בזמן הבליעה.
סימנים ותסמינים
התסמינים לדלקת מתפתחים ומחמירים בדרך כלל במהירות. הסימנים כוללים קושי בבליעה, כאב גרון משמעותי, שינויים בקול, עלייה בחום הגוף וקצב נשימה מוגבר. בשל מיקומו של מכסה הגרון בדרכי הנשימה העליונות, הנפיחות עלולה להפריע לנשימה. אנשים הלוקים בדלקת ינסו לעיתים להישען קדימה בניסיון לפתוח את דרכי הנשימה על מנת להקל על הקושי לנשום. במצב חמור של המחלה עלולים להופיע קולות שריקה וצפצופים (סטרידור), כחלון וחנק. קולות סטרידור מעידים על חסימה של דרכי הנשימה העליונות, מצב המצריך ניתוח חירום. בילדים, סימני המחלה כוללים בנוסף עצבנות, חוסר שקט, ריור, צרידות, נשימה שקטה ורדודה עם ראש מוטה קדימה תוך התעקשות על ישיבה במיטה
גורמים
בעבר, הגורם השכיח ביותר לדלקת מכסה הגרון היה חיידק Haemophilus influenzae מזן B. כיום, בשל השימוש בחיסונים, הדלקת נגרמת לרוב על ידי חיידקים אחרים. מחוללי הדלקת העיקריים כיום הם חיידקים מסוג Streptococcus pneumoniae, Streptococcus pyogenes ו-Staphylococcus aureus.
הדיוויזיה ה-215 (ורמאכט)
הדיוויזיה ה-215 (בגרמנית: 215. Infanterie-Division) הייתה דיוויזיית חיל רגלים של הורמאכט במלחמת העולם השנייה.
דלקת מכסה הגרון
גורמים
גורמים אפשריים נוספים כוללים כוויות וטראומה באזור. זיהום פטרייתי עלול להוות גורם למחלה אצל אנשים בעלי מערכת חיסונית מוחלשת. נמצא קשר בין דלקת מכסה הגרון לשימוש בקוקאין. כמו כן, מחלת השתל נגד המאכסן והפרעות ביצור לימפוציטים עלולים להיות גורמים לדלקת.
הדיוויזיה ה-215 (ורמאכט)
היסטוריה
הדיוויזיה הוקמה ב-26 באוגוסט 1939, על בסיס יחידות הלנדווהר בהיילברון, והועמדה תחת פיקוד בפטיסט קנייס. במהלך פלישת גרמניה הנאצית לפולין שהתה הדיוויזיה בחזית המערבית בעתודת הארמייה השביעית, ובמהלך המערכה על צרפת היא לחמה כחלק מהקורפוס ה-37 במסגרת הארמייה הראשונה. בינואר 1942 הועברה הדיוויזיה תחת פיקוד הארמייה ה-16 כחלק מקורפוס הפאנצר ה-39, ובשנים שלאחר מכן היא לחמה לסירוגין כחלק מהארמיות ה-16 וה-18 במסגרת קבוצת ארמיות צפון. במרץ 1945 הועברה הדיוויזיה תחת פיקוד הקורפוס ה-17 כחלק מהארמייה השנייה, ולחמה עימה בקרבות בפרוסיה המערבית עד סוף המלחמה.
דלקת מכסה הגרון
אבחנה
במצב מודלק, מכסה הגרון והסחוס הקיתוני יהיו נפוחים ובעלי גוון אדום חזק. האבחנה המבדלת תכלול דלקת גרון, דלקת שקדים ומורסה של אחורי הלוע. צילום רנטגן יראה מכסה הגרון מוגדל ונפוח, לוע גרוני מורחב ומבנים סבגלוטים תקינים. במידת הצורך יש לבצע הדמיית CT על מנת לשלול בבטחה מצב של דלקת מכסה גרון חריפה. בנוסף, הדמיית CT מסייעת לצורך אבחנה בין מצבים בעלי מאפיינים קליניים דומים לדלקת מכסה הגרון, כגון דלקת שקדים או מורסה של אחורי הלוע.
מניעה
חיסון נגד Haemophilus influenzae מזן B (חיסוןHib) יעיל מאוד במניעת המחלה. החיסון כלול בשגרת החיסונים הניתנים בישראל החל משנת 1994 כחלק מ"החיסון המחומש". החיסון כולל תרכיב מומת כנגד Haemophilus influenzae מזן B, Corynebacterium diphtheriae (מחולל מחלת הקרמת), Clostridium tetani (מחולל מחלת הטטנוס), Bordetella pertussis (מחולל מחלת השעלת), וכנגד נגיף הפוליו הגורם לשיתוק ילדים. מחודש מרץ 1994, ניתן החיסון ליותר מ-90% מהילודים בישראל. החיסון ניתן במספר מנות במהלך השנה הראשונה לחיי התינוק: בגיל חודשיים, 4 חודשים ושנה. בטיחות החיסון נחשבת לגבוהה מאוד. בדרך כלל, תופעות הלוואי קלות ואינן מסוכנות. תופעות הלוואי השכיחות כוללות נפיחות ואודם מקומי המופיעים בדרך כלל תוך 24 שעות ממתן החיסון. כמו כן, ייתכנו בחילות, הקאות, שלשולים ועלייה בחום הגוף.
בנוסף, קיים שימוש בריפאמפיצין כטיפול מונע למחלה.
פתיחת דרכי הנשימה
במצב של דלקת מכסה הגרון יש לבצע במרבית המקרים צנרור קנה (אינטובציה) דחוף של קנה הנשימה על מנת לאפשר נשימה תקינה. במהלך הפעולה מוחדר צינור פלסטי דרך אפו או פיו של החולה, אל תוך קנה הנשימה. במצבים חמורים, כאשר לא ניתן לבצע צנרור, יש צורך בניתוח במהלכו יבוצע פתח מלאכותי בקנה הנשימה, על מנת לעקוף את מכסה הגרון ולאפשר לחמצן להגיע לריאות.
אנטיביוטיקה
לאחר הסדרת הנשימה, יש לטפל בזיהום החיידקי שגרם לדלקת באמצעות אנטיביוטיקה. הטיפול כולל צפלוספורינים מדור שני או שלישי, לעיתים בשילוב של פניצילין או אמפיצילין. אם קיימת אלרגיה לפניצילין, נעשה שימוש בקו-טרימוקסאזול או בקלינדמיצין כחלופה.
אפידמיולוגיה
הודות לחיסון התחלואה בדלקת מכסה הגרון נדירה מאוד. בעבר, מקרי דלקת בקרב ילדים בני שתיים עד ארבע היו השכיחים ביותר. במדינות המערב, שכיחות המחלה בקרב ילדים ירדה באופן משמעותי בעוד ששכיחותה בקרב מבוגרים נותרה זהה. לפיכך, המחלה נעשית נפוצה יותר באופן יחסי בקרב מבוגרים וילדים בוגרים מאשר בילדים צעירים. שיעור התחלואה בילדים עומד על 1.3 מקרים ל-100,000 ילדים בשנה ושיעור המחלה בקרב מבוגרים עומד על בין מקרה אחד ל-4 מקרים ל-100,000 איש בשנה. המחלה נפוצה יותר במדינות מתפתחות.
כאשר ניתן טיפול מהיר ויעיל לקשיי הנשימה, הסיכוי להחלמה מלאה גבוה מאוד. מקרי מוות מדלקת מכסה הגרון נדירים מאוד.
סיבוכים
חלק מהחולים עלולים לפתח דלקת ריאות, לימפדנופתיה או דלקת מפרקים זיהומית.
מקרים ידועים
סיבת המוות הידועה של ג'ורג' וושינגטון, נשיאה הראשון של ארצות הברית, היא דלקת מכסה הגרון.
בז'שץ' קויאבסקי
בז'שץ' קויאבסקי (בפולנית: Brześć Kujawski; ביידיש: בריסק דקויא או בריסק קויאבסק) היא עיירה במחוז ולוצלאווק שבפרובינציית קויאוויה-פומרניה בפולין, בה התקיימה עד השואה קהילה יהודית. בעיירה מתגוררים 4,603 תושבים, כך על פי מפקד אוכלוסין שנערך ב-31 בדצמבר 2010.
ליישוב הוענקו זכויות עיר, אשר אושרו בידי זיגמונט השלישי ואזה, ונערכו בו ירידים שנתיים. באמצע המאה ה-17 נהרס היישוב כתוצאה מפלישת השוודים.
יהודי בז'שץ' קויאבסקי
האזכור הראשון לקיום קהילה יהודית בעיירה הוא מראשית המאה ה-16, עת נציגיה השתתפו בכינוסי ועד ארבע הארצות. באותה התקופה חי בה הרב יעקב קופלמן, תלמיד רבי מרדכי יפה ובעל פירוש "אהל יעקב" לספר העיקרים. בשנת 1656 נרצחו למעלה ממאה יהודים ביישוב, ובתיהם נשרפו, בידי חיילותיו של הפולני סטפן צ'ארנייצקי, אשר האשים את היהודים בסיוע לפולשים השוודים. במחצית השנייה של המאה ה-18 הוצאו להורג יהודים מהעיירה בהאשמת שווא של סיוע לרוסים. עד שנת 1862 הוגבלו מגורי היהודים בעיירה לרובע אחד.